103 мыңнан астам қазақстандық Skills Enbek платформасында онлайн-курстардан өткен
DATE: 10:04, 05 Желтоқсан 2024 | GMT +5
TITLE: 103 мыңнан астам қазақстандық Skills Enbek платформасында онлайн-курстардан өткен
URL: https://kaz.inform.kz/news/103-minnan-astam-kazakstandik-skills-enbek-platformasinda-onlayn-kurstardan-otken-36ca03/
META: DATE: 10:04, 05 Желтоқсан 2024 | GMT +5
TOTAL WORDS: 375
AUTHOR(S):
TEXT: Оқудан өткен 50, 1 мың жұмыссыз азаматтың 15, 3 мыңға жуығы – Ақтөбе, Түркістан, Қарағанды, Қызылорда облыстарының және Шымкент қаласының жастары. Платформа іске қосылғаннан бастап авторлар әртүрлі бағыттар бойынша 631 курс жариялады, оның 292-і тегін. Сондай-ақ одан әрі оқу үшін білім беру алаңдарына ауысу мүмкіндігімен Courstore, Fluent Education және Яндекс Қазақстан серіктестерінің курстары бар. Курстардың ұзақтығы – 1-ден 72 сағатқа дейін. Қараша айындағы ең көп сұранысқа ие курстар – «Построение отдела продаж в отеле», «Введение в социальную работу», «Пішу және тігу», «Кассир», «Основы социальной работы» және «Управление персоналом». Платформада IT және телекоммуникациялар, қауіпсіздік және ТЖ, SMART SKILLS, әлеуметтік қызмет көрсету және т. салалардағы түрлі мамандықтар бойынша тегін курстар саны үнемі артып келеді. Бұдан бұрын хабарлағандай, Платформа халықтың білім деңгейі мен кәсібилігін арттыруға, мансаптық дамуды ынталандыруға және «өмір бойы оқыту» тұжырымдамасын ілгерілетуге бағытталған. Ол маркетплейс – қызметтер нарығы қағидаты бойынша онлайн курстарға қол жеткізуді ұсынатын халықаралық оқыту алаңдарына ұқсас құрылған. Оқуға https://skills. kz/ сілтемесі арқылы немесе enbek. kz сайтындағы «Онлайн оқыту» бөлімін таңдау арқылы тікелей қол жеткізуге болады. Платформада білім алушы оқытудың қолайлы қарқыны мен тілін, материалды берудің ыңғайлы принципін дербес таңдайды, білім беру үдерісіндегі өзінің ілгерілеуін бақылай алады. Білім алушы үшін артықшылықтар: кеңейтілген курстарды іздеу, сабақтың түсінікті құрылымы, оқу процесін бақылау және курс авторларымен жылдам өзара әрекеттесу. Оқу аяқталғаннан кейін білім алушы 70% шекті деңгеймен тестілеу тапсыруға тиіс. Онлайн курсты сәтті аяқтаған жағдайда дағдыларды игеру туралы сертификат беріледі. Курсты аяқтаудың міндетті шарты – студент тарапынан курсты бағалау. Алынған сертификат Электрондық еңбек биржасында тіркелген кезде білім алушы жасаған түйіндемеде автоматты түрде көрсетіледі. Қызметкерлерді іздеу кезінде әлеуетті жұмыс беруші Платформада сәтті оқудан кейін алынған сертификаттарды көре алады. Авторлар мен әзірлеушілерге арналған платформада онлайн курстарды орналастыру тегін. Курстар мемлекеттік және орыс тілдерінде орналастырылуы мүмкін, ақпарат берудің әртүрлі форматтары: мәтін, презентация, бейне және аудио материалдар, инфографика және басқа түрлері болуға тиіс. Платформа ерекше қажеттіліктері бар білім алушылар үшін интерфейсті бейімдеу мүмкіндігін болжайды. Курс авторлары үшін ыңғайлы сабақ құрастырушы, жарияланған курстардың статистикасы мен тиімділігін қарауға қолжетімді, сертификаттардың әртүрлі дизайны көзделген, сондай-ақ оқу құнын алдын ала есептеуге арналған онлайнкалькулятор бар. 2023 жылдың желтоқсан айынан бастап курстарды Enbek мобильді қосымшасы арқылы оқуға болады, қосымшаны Google Play және App Store-дан жүктеуге болатынын естеріңізге саламыз. Платформада тіркелу және жұмыс істеуге қатысты барлық сұрақтар бойынша «ЕРДО» АҚ жауапты қызметкерлерімен байланысуды сұраймыз: 8 95 43 17
